HOOLEKOGU KOOSOLEKU PROTOKOLL 30.03.2022

Osalesid: vt lisaleht

Koosoleku teemad:

1. Riietus.
* Koolivorm on teinud uuenduskuuri. Kangad on nahasõbralikumad ning mõnusamad. Koolivorm on soovituslik, ei ole kohustuslik. Tellida saab otse Norrisoni tellimiskeskkonnast.
* Koolis käiakse korrektse riietusega, riided peavad olema puhtad. Koolimajas ei kanta peas kapuutsi, mütsi. Jalanõud peavad olema ohutud. Plätud-kroksid ei ole ohutud.
* Tuli ettepanek, et keegi võiks väiksematele klassidele rääkida riietusest koolis, nt 9.kl õpilased, suurematele kutsuda esinema moeteadlik inimene.
1. Kui on õpilasel probleem ainetunnis:
* ei saa aru,
* on haige,
* hinnetega,
* vastamistega.

1. Palun pöörduda aineõpetaja poole õpilasel/lapsevanemal (kui ei julge õpilane), kuidas probleemi lahendada.

2. Kui ei saa abi/ ei leia lahendust, võtta ühendust klassijuhatajaga.

3. Kui klassijuhataja ei reageeri/või ei lahene olukord, võtta ühendust õppejuhiga.

Lahendus on alati olemas, tuleb suhelda. Õpetajatel on konsultasioonide ajad ning koolis on õpiabi matemaatikas, füüsikas ja keemias. Õpiabi õpetaja on Jaan Roop, julgesti võib pöörduda tema poole. Ettepanek, et klassijuhatajad teavitavad õpilasi aineõpetajate konsultatsioonide aegadest ja saadavad info ka kodudesse.

1. Distantsõpet/Hübriidõpet ei ole.

Võimalik videokõne tunnis, kui õpilane on haige ( nt covid- kergelt, saaks tunnis osaleda), nt kaasõpilase telefonist (eeldab kestvat akut). Kõne tegemise tingimuseks on vastava ainetunni õpetaja nõusolek. Siis saab õpilane passivselt osa võtta tunnist, videokõne ei tohi tundi segada. Hübriidtundi saab õpetaja nõusolekul zoomi kaudu kaamerat suunates tahvlile kasutada, et õpilane näeks ja kuuleks vähemalt jutustavat osa tunni sisust ja teooriast. Õpetaja ei ole kohustatud hübriidtundi läbi viima, seepärast saab kokkuleppel pakkuda õpilasele teooria kuulamist, mitte zoom vahendusel tunnis aktiivselt osalemist.

1. Ukraina teema. Aprillis ja mais on niinimetatud kogupäevakool (sotsiaalne osa). Otsest õppimist ei toimu. Sellega tegeleb Epp. Sügisest selgub, mis edasi saab. Tegemist on Haridusameti poolt koostatud lühikese plaaniga ja minnakse edasi vastavalt vajadusele pikema plaaniga.
2. Koristamine:

On edasiminekut näha. Probleemid fikseerida kuupäeva ja pildiga olukorrast ja see tuleb edastada kirjalikult ja faktiliselt. Ettepanek oli, et õpetajad vaatavad üle neile saadetud koristuskava, et olla kursis tööde teostamise graafikuga. Probleemide ilmnemisel see saata dokumenteeritult.

1. Kooli juubel – 100 – 11.11.2022
* Õpilaste pidulik kontsert
* Õppeaastat läbivad kooli juubeliteemalised üritused ja ettevõtmised.

Kui on mõtteid vilistlastelt, pakkumisi esinemisteks jne, siis need kõik on oodatud.

1. Õpetajate poolt tuli mõte, et õuealal võiks olla lauad-toolid, kus saaks läbi viia õuesõppe tunde. Hoolekogu hakkab selle mõttega tegelema. Mõtted olid nii statsionaarseteks kui teisaldatavateks kohtadeks, kuid statsionaarsed kohad võivad tekitada soovi võõrastel neid kasutada mittesihipäraselt.
2. Positiivsed uudised:
* Tüdrukute hügeenitarbed saadaval esimesel korrusel kahes WC-s. Toimib väga hästi.
* Uus karussell on teel koolihoovi linnavalitsuse poolt.
* Saviahi on olemas ja töökorras. Õpetaja läbib praegu vastavat õpet. Vaikselt on alustatud tööd.
* Linnaosa poolt lubatakse mõõta CO2 kogust klassides, et vajadusel parandada ventilatsiooni (pole teada täpselt millal).
1. Uus hoolekogu koosolek toimub 24.08.2022

Protokollis Ragne Tali